Maltan yliopisto

**Maltan yliopisto** () on Valletan ja Msidan kaupungeissa Maltalla toimiva julkinen yliopisto. Yliopistossa opiskelee noin 11&nbsp;500 opiskelijaa.

Verkkonäkyvyyttä korostavassa espanjalaisessa Webometrics-yliopistorankingissa yliopisto ylsi vuonna 2024 Maltan parhaaksi yliopistoksi ja maailmanlistan sijalle 869. Eurooppalaisessa rankingissa yliopisto sijoittui sijalle 345 vuonna 2023. Vuodesta 2012 Maltan yliopiston myöntämiin tutkintotodistuksien lyhenteiden perään on lisätty lyhenne "Melit", joka juontaa juurensa Maltan latinankielisestä nimestä Melita. Tarkoituksena on selventää yliopistosta valmistuneiden opiskelijoiden *[[alma mater]]*. Esimerkiksi Maltan yliopistosta tohtorin tutkinnon suorittaneen henkilön tutkinnon lyhenne on näin ollen Ph.D.(Melit.).

Yliopisto kuuluu Euroopan unionin osittain rahoittamaan eurooppalaiseen SEA-EU-yliopistoverkostoon.

## Historia
Maltan yliopiston historia juontaa juurensa vuoteen 1592, jolloin piispa Garagallo perusti Collegium Melitensen. Alun perin collegeumia ylläpitivät jesuiitat. Varsinainen yliopisto perustettiin 22. marraskuuta 1769 paavilta saadun valtuutuskirjeen jälkeen. 25. toukokuuta 1771 lääketieteellinen kollegio kokoontui ja muodosti yliopiston ensimmäisen tiedekunnan. 

Yliopisto jouduttiin lakkauttamaan vuonna 1798, jolloin Napoléon Bonaparte valloitti saaret. Vuonna 1800 Malta siirtyi Yhdistyneen kuningaskunnan hallintaan ja sir Alexander Ball perusti yliopiston uudelleen. Vuonna 1938 yliopiston nimeksi tuli Maltan kuninkaallinen yliopisto, mutta sana ”kuninkaallinen” poistettiin, kun Maltasta tuli tasavalta vuonna 1974. 

## Tiedekunnat
Maltan yliopistossa on kymmenen tiedekuntaa:

* Arkkitehtuurin & maa- ja vesirakennusinsinööritaidon tiedekunta
* Humanistinen tiedekunta
* Hammaskirurgian tiedekunta
* Taloustieteiden, liikkeenjohdon ja kirjanpidon tiedekunta
* Kasvatusopin tiedekunta
* Insinööritaidon tiedekunta
* Oikeustieteen tiedekunta
* Lääketieteen ja kirurgian tiedekunta
* Luonnontieteiden tiedekunta
* Teologian tiedekunta
Tiedekuntien lisäksi Maltan yliopistossa on myös 17 instituuttia.:

* Anglo-italialainen instituutti
* Avaruustieteiden ja tähtitieteen instituutti
* Barokkitutkimuksen instituutti
* Digitaalisten pelien instituutti
* Diplomaattisten opintojen instituutti
* Eurooppalaisten opintojen instituutti
* Ilmailu- ja avaruusteknologian instituutti
* Ilmastonmuutoksen ja kestävän kehityksen instituutti
* Konfutse-instituutti
* Kielten ja kielitieteen instituutti
* Kestävän energian instituutti
* Luovan ajattelun ja innovaation insituutti
* Liikuntakasvatuksen ja urheilun instituutti
* Saarten ja pienten valtioiden instituutti
* Matkailun, matkustamisen ja kulttuurin instituutti
* Maltalaisten opintojen instituutti
* Välimeren alueen tutkimuksen instituutti

## Kuvia

Tiedosto:Campus Hub Malta.jpg|Campus Hub, yliopiston ja Mater Dei -sairaalan välissä sijaitseva opiskelija-asuntokompleksi, jonka alimmissa kerroksissa sijaitsee liiketiloja ja ravintoloita.
Tiedosto:University of Malta library.jpg|Maltan yliopiston kirjasto.
Tiedosto:University of Malta Maritime Law building.jpg|Kansainvälisen merilain opiskelijoiden rakennus.
Tiedosto:Faculty of Arts University of Malta.jpg|Taiteiden tiedekunnan toimistorakennus.
Tiedosto:Gateway Building University of Malta.jpg|Gateway Building, jossa sijaitsee luentosaleja ja opetustiloja.
Tiedosto:Courtyard at University of Malta.jpg|Sisäpiha Valletan vanhassa yliopistorakennuksessa.
Tiedosto:University of Malta stairway Valletta.jpg|Portaikko Valletan kampuksella vanhassa yliopistorakennuksessa.
Tiedosto:Sculptures University of Malta.jpg|Veistoskokoelma Valletan kampuksen *Aula Primassa*.


## Lähteet

## Aiheesta muualla
* Viralliset sivut